عطارد (الرمز: ) هو واحد لكوكب من لكواكب د لمجموعة شمسية ديالنا. هو أقرب كوكب ل شمش، وهو أصغر واحد ف لكواكب د لمجموعة. لقطر د عطارد تيدير تقريبا 4880 كلم، و لوزن ديالو هو 0.055 من لوزن د لأرض. عطارد كيكمُل ضًورة ديالو على شمش ف 87 يوم و 23 ساعة (إذن لعام ف عطارد فيه تقريبا 88 يوم أرضي). لعام لعطاردي (لي هو لوقت لي كيضور فيه عطارد ضورة كاملة على شمش) كيساوي يا الله نهار ونص عطاردية، حيث عطارد تيضور على راسو بشوية، ماشي بحال لأرض لي تادًير ضورة على راسها كل نهار. مايمكنش تكون دابا عيشة فعطارد حيث الحرارة اللي فيه كاتكون كبيرة بزاف فوسط النهار (427 درجة) وباردة بزاف فالليل (-173 د الحرارة). عطارد كيشبه بزاف ف شكل ديالو ل لقمر ديال لأرض حيث تاهو فيه حفاري بسباب نيازك. عطارد ماعندوش أقمار ديالو, وماعندوش شي غلاف جوي. عطارد عندو نواة من لحديد, وهادشي تيخلًيه يدير واحد لحقل مغناطيسي اللي كيسوى 1% من لحقل لمغناطيسي د لأرض. 70% ديال عطارد هي معادن، و 30% هي سيليكات. لكثافة ديالو هي ثاني أكبر كثافة فلمجموعة الشمسية مورا لكثافة د لأرض.